ยางปีหน้า มีแนวโน้มฟื้นตัว แต่ยังต้องจับตาใกล้ชิด
ศูนย์วิจัยกสิกรไทย คาดการณ์ว่า ปี 2552 ไทยส่งออกยางพาราได้ 2.6 ล้านตัน มูลค่า 3,910 ล้านเหรียญสหรัฐ ปริมาณและมูลค่าหดตัว 8.2 และ 24.7% ตามลำดับเมื่อเทียบกับปี 2551 แล้ว และมีแนวโน้มหดตัวต่อเนื่องไปถึงไตรมาสแรกของปี 2553 เนื่องจากความต้องการยางในสหรัฐและยุโรปยังฟื้นตัวช้า ตลาดหลักที่ต้องการยางเพิ่มขึ้นมาจากตลาดเอเชีย โดยเฉพาะจีน และอินเดีย รวมทั้งตลาดในอเมริกาใต้
15 ธ.ค. 2552

ศูนย์วิจัยกสิกรไทย คาดการณ์ว่า ปี 2552 ไทยส่งออกยางพาราได้ 2.6 ล้านตัน มูลค่า 3,910 ล้านเหรียญสหรัฐ ปริมาณและมูลค่าหดตัว 8.2 และ 24.7% ตามลำดับเมื่อเทียบกับปี 2551 แล้ว และมีแนวโน้มหดตัวต่อเนื่องไปถึงไตรมาสแรกของปี 2553 เนื่องจากความต้องการยางในสหรัฐและยุโรปยังฟื้นตัวช้า ตลาดหลักที่ต้องการยางเพิ่มขึ้นมาจากตลาดเอเชีย โดยเฉพาะจีน และอินเดีย รวมทั้งตลาดในอเมริกาใต้
อย่างไรก็ตาม ปีหน้าสภาพอากาศที่แปรปรวน ส่งผลกระทบให้ปริมาณการผลิตยางลดลง ดังนั้น ราคายางจึงมีแนวโน้มเพิ่มขึ้น โดยเฉพาะช่วงต้นปี 2553 เป็นช่วงฤดูยางผลัดใบ ผลผลิตยางออกสู่ตลาดลดลงไปอีก ขณะที่การแข็งค่าของเงินบาททำให้ไทยได้เปรียบในการส่งออกยาง
สำหรับปัจจัยเสี่ยง ผู้ประกอบการต้องเตรียมรับมือกับความผันผวนของราคายาง จากปัจจัยเสี่ยงเรื่องสภาพอากาศด้วย รวมทั้งการแข่งขันที่มีแนวโน้มรุนแรง จากการขยายการผลิตของประเทศผู้ผลิตยางรายใหม่ และการฟื้นตัวของเศรษฐกิจโลกที่เป็นอย่างเชื่องช้า อาจจะทำให้การฟื้นตัวของอุตสาหกรรมยานยนต์เชื่องช้าไปด้วย